Útflutningstekjur laxins skapa 68% af heildarútflutningsverðmætum norskra sjávarafurða . Fyrstu sex mánuði ársins 2019 var heildarútflutningur norskra sjávarafurða 1,3 milljónir tonna og útflutningsverðmætin meiri en nokkru sinni fyrr eða 51,2 milljarðar NOK ( 730 milljarðar ISK ) . Þrátt fyrir 13% samdrátt í magni frá sama tímabili ársins 2018 hafa verðmæti afurða hækkað um 7% , eða um 3,1 milljarða NOK ( 42,5 milljarða ISK ) . Útflutningur á laxi skapaði 68% af heildarútflutningstekjum norskra sjávarafurða . Útflutningsverðmæti norskra laxaafurða var 34,6 milljarðar NOK ( 475 milljarða ISK ) fyrstu sex mánuðum ársins en útflutningurinn á tímabilinu var 506.000 tonn . Þetta er 5% aukning mælt í magni en verðmæti afurða jókst um 6% eða 2,1 milljarð NOK ( 28,8 milljarða ISK ) . Pólland , Frakkland og Danmörk voru stærstu markaðir fyrir norskar laxafurðir á tímabilinu . Ástæðan fyrir minna magni í tonnum frá sama tímabil í fyrra er aðallega vegna minni útflutnings á kolmunna og lítils loðnukvóta . „ Í útflutningstekjum er þetta nýtt met í verðmætum norskra sjávarafurða á sex mánaða tímabili . Útflutningur á laxi skapar tvo þriðju hluta verðmætisaukningarinnar á þessu hálfa ári og við erum líka að sjá ágætis verðmætaaukningu í skelfiski . Eftirspurn eftir norskum sjávarafurðum hefur verið stöðugt en aðgengi að nýjum mörkuðum er að opnast . Þar að auki hefur verðmæti útflutnings aukist vegna veiku gengi norsku krónunar . Samanlögð áhrif verðmætaaukningar á laxi og veiku gengi eru ástæður þess að útflutningstekjur sjávarafurða hafa aldrei verið meiri en fyrstu sex mánuði ársins 2019 , “ segir Tom-Jørgen Gangsø , forstöðumaður hjá norska sjávarútvegsráðaneytinu á vef Norwegian Seafood Council .